יונינה אלדר

יוֹנִינָה אֶלדר (נולדה ב-25 בינואר 1973) היא פרופסור להנדסת חשמל בפקולטה למתמטיקה ומדעי המחשב במכון ויצמן למדע, מן החוקרות הבולטות בעולם בתחום דגימת אותות.

==ביוגרפיה==
יונינה אלדר נולדה בטורונטו, קנדה למאיר ורבקה ברגלס, ובגיל 6 עלתה עם משפחתה לישראל. למדה בתיכון באולפנית בתל אביב ולאחר שנתיים של שירות לאומי נרשמה ללימודי תואר ראשון בהנדסת חשמל ופיזיקה במסלול למצטיינים. בשנת 1995 סיימה לימודי תואר ראשון בפיזיקה באוניברסיטת תל אביב בהצטיינות יתרה, ובשנת 1996 סיימה לימודי הנדסת חשמל באוניברסיטת תל אביב בהצטיינות. בשנת 1996 היא החלה בלימודי מסלול ישיר לדוקטורט בהנדסת חשמל באוניברסיטת תל אביב, אולם המשיכה לימודיה בארצות הברית וסיימה בדצמבר 2001 לימודי דוקטורט בהנדסת חשמל ובמדעי המחשב במכון הטכנולוגי של מסצ'וסטס בנושא עיבוד אותות קוונטים. בשנת 2002 השלימה פוסט דוקטורט במכון הטכנולוגי של מסצ'וסטס.

בשנת 2002 שבה לישראל, והחלה לעבוד כמרצה בכירה בפקולטה להנדסת חשמל בטכניון, בשנת 2005 הועלתה לדרגת פרופסור חבר ובשנת 2010 לדרגת פרופסור מן המנין, והייתה לפרופסור הצעיר ביותר בתולדות הטכניון.<ref> - בהקדמה של פרופסור מוטי שגב.</ref>

בשנת 2019 עברה לפקולטה למתמטיקה ומדעי המחשב במכון ויצמן למדע.

יונינה אלדר גרה ברחובות, ואם לחמישה ילדים.

==פרסים והוקרה==

* 2002 – זכתה במלגת אלון.
* 2005 – זכתה בפרס קריל, על פיתוח אלגוריתמים להצגת אותות ועיבודם בהדגשת שיטות לשערוך פרמטרים, תורת הדגימה, עיבוד אותות למערכות תקשורת, גילוי בערוצים קוונטיים, ושיטות אופטימיזציה לעיבוד אותות.
* 2011 – נבחרה על ידי המגזין גלובס לאחת מ-50 הנשים המשפיעות בישראל על שפתחה, יחד עם ד"ר משה משעלי, אבטיפוס של כרטיס אלקטרוני, היחיד מסוגו בעולם, המאפשר לדגום בתדר נמוך מתדר נייקוויסט. בכך מתאפשר מזעור מכשירים בתחומים שונים, בעיקר בתחום הרפואה והתעשיות הביטחוניות<ref></ref>.
* 2011 – זכתה בפרס ויצמן למדעים מדויקים המוענק על ידי עיריית תל אביב-יפו. 
* 2013 – זכתה בפרס האגודה לעיבוד אותות. 
* 2015 – זכתה בפרס הנרי טאוב להצטיינות אקדמית.
* 2023 – זכתה בפרס לנדאו למדעים ולמחקר. 

==חברויות ציבוריות==

* פברואר 2012 – נבחרה כחברה במועצה להשכלה גבוהה.
* נובמבר 2012 – נבחרה לחברת האקדמיה הצעירה הישראלית. 
* יוני 2017 – נבחרה להיות חברה באקדמיה הלאומית למדעים.

==קישורים חיצוניים==

* [https://www.academy.ac.il/Index2/Entry.aspx?nodeId=752&entryId=20333 כרטיס אישי וקורות חיים], באתר האקדמיה הלאומית הישראלית למדעים
* [http://www.wisdom.weizmann.ac.il/~yonina/YoninaEldar/index.html פרופ' יונינה אלדר], באתר מכון ויצמן למדע
* [http://webee.technion.ac.il/people/YoninaEldar/ הדף של פרופ' יונינה אלדר], באתר הטכניון
* [https://web.archive.org/web/20110702051151/http://technologies.co.il/beta/Page.aspx?Id=1566 מדלגים על נייקוויסט], טכנולוגיות, אפריל 2011.
* [http://theinstitute.ieee.org/people/profiles/yonina-eldar-pushes-the-limits-of-signal-sampling Yonina Eldar Pushes the Limits of Signal Sampling] 
* אסף גולן, [http://www.nrg.co.il/online/13/ART2/753/698.html מכשיר אולטרסאונד חדש יאפשר ניתוח בשטח של התוצאות], באתר nrg, 9 בפברואר 2016
* 

==הערות שוליים==

קטגוריה:סגל הטכניון: הנדסת חשמל
קטגוריה:סגל מכון ויצמן למדע: מתמטיקה ומדעי המחשב
קטגוריה:מדעניות מחשב ישראליות
קטגוריה:זוכי פרס ויצמן
קטגוריה:זוכי פרס קריל
קטגוריה:זוכות פרס קריל
קטגוריה:זוכי פרס הנרי טאוב
קטגוריה:זוכי פרס לנדאו למדעים ולמחקר
קטגוריה:ישראליות ילידות קנדה
קטגוריה:ישראלים ילידי קנדה
קטגוריה:בוגרות אולפנית בני עקיבא בתל אביב
קטגוריה:בוגרות שירות לאומי
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מהמכון הטכנולוגי של מסצ'וסטס
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:עולות בשנות ה-1970
קטגוריה:עולים בשנות ה-1970
קטגוריה:חברי המועצה להשכלה גבוהה
קטגוריה:חברות המועצה להשכלה גבוהה
קטגוריה:חברות האקדמיה הצעירה הישראלית
קטגוריה:חברי האקדמיה הצעירה הישראלית
קטגוריה:חברות האקדמיה הלאומית הישראלית למדעים
קטגוריה:מהנדסות חשמל ישראליות
קטגוריה:ישראליות שנולדו ב-1973
קטגוריה:ישראלים שנולדו ב-1973